Babelscape/SREDFM huggingface dataset:
Μακεδονική Ορθόδοξη Εκκλησία - Αρχιεπισκοπή Οχρίδας

Η αυτοαποκαλούμενη Μακεδονική Ορθόδοξη Εκκλησία - Αρχιεπισκοπή Οχρίδας () είναι η σχισματική Εκκλησία της Βόρειας Μακεδονίας η οποία και προέκυψε από την διάσπαση των τριών νοτιότερων επαρχιών της Σερβικής Εκκλησίας, δηλαδή των μητροπόλεων Σκοπίων, Ζλετόβου-Στρωμνίτσας, Αχρίδας – Βιτωλίων, τον Οκτώβριο του 1958 και ως σήμερα δεν αναγνωρίζεται από καμιά άλλη ορθόδοξη Εκκλησία. Με την ίδρυση της το 1958 βρίσκονταν σε κανονική ενότητα με το Σερβικό Πατριαρχείο και ο πρώτος επίσκοπος της χειροτονήθηκε από τον Σέρβο Πατριάρχη. Το 1967 όμως ανακήρυξε το αυτοκέφαλο της με αποτέλεσμα η έκτακτη Σύνοδος της Ιεραρχίας της Σερβικής Εκκλησίας, το Σεπτεμβρίο του ίδιου έτους, κήρυξε την ηγεσία της Μακεδονικής Εκκλησίας σχισματική. Το 2005 και μετά από διάλογο που δεν κατέληξε σε συμφωνία μεταξύ του Πατριαρχείου της Σερβίας και της σχισματικής Εκκλησίας, το Πατριαρχείο της Σερβίας προχώρησε στην επανίδρυση της Ορθόδοξης Αρχιεπισκοπής της Αχρίδας στην Βόρεια Μακεδονία.
Γ΄ κατηγορία ποδοσφαίρου ανδρών Κύπρου 2012-13

Η Γ΄ κατηγορία ποδοσφαίρου ανδρών Κύπρου 2012-13 ήταν η 42η έκδοση της Γ΄ κατηγορίας ποδοσφαίρου της Κύπρου. Το πρωτάθλημα κέρδισε η Καρμιώτισσα Πάνω Πολεμιδιών για 1η φορά στην ιστορία της.
Astra Airlines

thumb|BAe 146
|243x243εσ
μικρογραφία|256x256εσ|ATR42-300
Η Astra Airlines ήταν αεροπορική εταιρεία με έδρα τη Θεσσαλονίκη. Ξεκίνησε τις εργασίες της στις 5 Ιουλίου 2008, ενώ τις διέκοψε στις 18 Νοεμβρίου 2019. Ο μεταφορέας αυτός πραγματοποιούσε ναυλωμένες πτήσεις σε συνεργασία, τόσο με Έλληνες, όσο και ξένους τουριστικούς πράκτορες.
Έλιο Ρόκε

Ο Έλιο Ρόκε είναι Πορτογάλος ποδοσφαιριστής που αγωνίζεται στη θέση του μεσοεπιθετικού και τη φετινή περίοδο (2012-13) αγωνίζεται στη Νέα Σαλαμίνα.
Αντρέα Απιάνι

Ο Αντρέα Απιάνι (Μιλάνο 1754 - 1817) ήταν Ιταλός νεοκλασικός ζωγράφος.
Αεροδρόμιο Νεράιδας

Το Αεροδρόμιο Νεράιδας ήταν ένα πρόχειρο συμμαχικό στρατιωτικό αεροδρόμιο που δημιουργήθηκε για τις ανάγκες της Βρετανικής Στρατιωτικής Αποστολής στην Ελλάδα, στη διάρκεια της κατοχής, σε οροπέδιο των Αγράφων, περίπου 22 χλμ. δυτικά της Καρδίτσας (όπου σήμερα το χώρο του καλύπτει η λίμνη Πλαστήρα) το οποίο διαδραμάτισε ιδιαίτερα ιστορικό ρόλο στην εθνική αντίσταση.
Μνημείο της Νίκης στη Νετάνια

Το Μνημείο της Νίκης στη Νετάνια είναι μνημείο που σηματοδοτεί τη νίκη του Κόκκινου Στρατού επί της ναζιστικής Γερμανίας στον Β' Παγκόσμιο Πόλεμο. Το μνημείο ιδρύθηκε με απόφαση της κυβέρνησης του Ισραήλ και με τη συγκατάθεση της ρωσικής κυβέρνησης.

Το μνημείο αποτελείται από δύο στοιχεία, που συμβολίζουν τη μετάβαση από το σκοτάδι στο φως και για τη σχέση μεταξύ της ρωσικής στρατιωτικής νίκης για να σταματήσει το Ολοκαύτωμα των Εβραίων, και ακολούθησε την ίδρυση του εβραϊκού κράτους μετά τον Δεύτερο Παγκόσμιο Πόλεμο, όπως περιγράφεται στο μαύρο καταφύγιο. Στη δεξιά περιγράφει το Ολοκαύτωμα, και στην αριστερή περιγράφει τον πόλεμο μεταξύ της ναζιστικής Γερμανίας και της Σοβιετικής Ένωσης, δεδομένου ότι ο πόλεμος άρχισε στις 22 Ιουνίου 1941 να θέσει τέρμα στο 1945. Το δεύτερο μέρος είναι κατασκευασμένο από δύο λευκά φτερά που συμβολίζει τη νίκη, την ελπίδα και την ειρήνη. Το μνημείο εγκαινιάστηκε σε επίσημη τελετή στις 25 Ιουνίου 2012 με τη συμμετοχή του Ρώσου Προέδρου Βλαντιμίρ Πούτιν.
Βερίγγειος θάλασσα

Χάρτης που δείχνει την περιοχή που βρίσκεται η Βερίγγειος θάλασσα με τις ζώνες του γεωγραφικού πλάτους και του γεωγραφικού μήκους του [[Παγκόσμιο Εγκάρσιο Μερκατορικό σύστημα συντεταγμένων|Παγκόσμιου Εγκάρσιου Μερκατορικού συστήματος συντεταγμένων]].
Δορυφορική φωτογραφία της Βεριγγείου θάλασσας. Η [[Αλάσκα]] είναι πάνω δεξιά, και η [[Ρωσία]] πάνω αριστερά.
thumb|275px|Η Βερίγγειος θάλασσα και ο Βόρειος Ειρηνικός Ωκεανός

Η Βερίγγειος θάλασσα είναι μια περιθωριακή θάλασσα του Ειρηνικού ωκεανού. Αποτελείται από μια βαθιά λεκάνη απορροής, η οποία στη συνέχεια ανεβαίνει μέσα από μία στενή κατωφέρεια σε πιο ρηχά νερά, πάνω από τις ηπειρωτικές υφαλοκρηπίδες.

Η Βερίγγειος θάλασσα χωρίζεται από τον κόλπο της Αλάσκας μέσω της χερσονήσου της Αλάσκας. Καλύπτει πάνω από δύο εκατομμύρια τετραγωνικά χιλιόμετρα, συνορεύει στα ανατολικά και βορειοανατολικά με την Αλάσκα, στα δυτικά με τη Σιβηρία της Ρωσίας και τη χερσόνησο Καμτσάτκα, στα νότια με την χερσόνησο της Αλάσκας και τις Αλεούτιες νήσους και στο μακρινό βορά με τον Βερίγγειο πορθμό, ο οποίος συνδέει τη Βερίγγειο θάλασσα με τη Θάλασσα Τσούκτσι του Αρκτικού ωκεανού. Ο Κόλπος Μπρίστολ είναι το τμήμα της Βεριγγείου θάλασσας το οποίο χωρίζει την χερσόνησο της Αλάσκας από την ηπειρωτική Αλάσκα. Η Βερίγγειος θάλασσα πήρε το όνομά της από τον Βίτους Μπέρινγκ, ένα Δανό πλοηγό της Ρωσικής υπηρεσίας, ο οποίος το 1728 ήταν ο πρώτος Ευρωπαίος που ερεύνησε συστηματικά, διαπλέοντας με ιστιοφόρο πλοίο τις περιοχές από τον Ειρηνικό ωκεανό βόρεια μέχρι τον Αρκτικό ωκεανό.

Το οικοσύστημα της Βεριγγείου θάλασσας περιλαμβάνει πόρους εντός της δικαιοδοσίας των Ηνωμένων Πολιτειών και της Ρωσίας, καθώς και των διεθνών υδάτων στη μέση της θάλασσας (γνωστών ως «Τρύπα του Ντόνατ»). Η αλληλεπίδραση μεταξύ των ρευμάτων, του θαλάσσιου πάγου και του καιρού δημιουργούν ένα έντονο και παραγωγικό οικοσύστημα.
Νικολάι Αλεξάντροβιτς Μπερντιάεφ

Ο Νικολάι Αλεξάντροβιτς Μπερντιάεφ ("Никола́й Алекса́ндрович Бердя́ев", 18 Μαρτίου 1874 - 24 Μαρτίου 1948) ήταν Ρώσος θρησκειοφιλόσοφος.
Λέιλα Ελ

Η Λέιλα Ελ ("Layla El", 25 Ιουνίου 1977) είναι Αγγλίδα χορεύτρια, μοντέλο και επαγγελματίας παλαιστής. Από το 2015 εργάζεται ως μαζορέτα στην ομάδα του NBA Miami Heat.
Ροβήρος ο Κατακτητής

Ο Ροβήρος ο Κατακτητής (γαλλικά: Robur-le-Conquérant) είναι ένα μυθιστόρημα επιστημονικής φαντασίας του Ιούλιου Βερν, που εκδόθηκε το 1886. Έχει μία συνέχεια, "Ο Άρχοντας του Κόσμου" (ή "Κοσμοκράτωρ"), που εκδόθηκε το 1904.
Ο Άνθρωπος της Βροχής

Ο Άνθρωπος της Βροχής (αγγλικά: "Rain Man") είναι αμερικανική δραματική ταινία, παραγωγής 1988. Τη σκηνοθεσία ανέλαβε ο Μπάρι Λέβινσον και το σενάριο έγραψαν οι Μπάρι Μόροου και Ρόναλντ Μπας. Πρωταγωνιστούν οι Ντάστιν Χόφμαν, Τομ Κρουζ και Βαλέρια Γκολίνο. Η ταινία διηγείται την ιστορία ενός εγωιστή γιάπη, του Τσάρλι Μπάμπιτ, ο οποίος ανακαλύπτει ότι ο αποξενωμένος του πατέρας πέθανε και άφησε όλη του την περιουσία στον άλλο του γιο, τον Ρέιμοντ, έναν αυτιστικό Σαβάντ, του οποίου την ύπαρξη ο Τσάρλι αγνοούσε.

Η ταινία κυκλοφόρησε στου κινηματογράφους στις 16 Δεκεμβρίου 1988. Έλαβε εξαιρετικές κριτικές την εποχή που κυκλοφόρησε κυρίως για την ερμηνεία του Χόφμαν και το σενάριο. Έγινε μεγάλη εισπρακτική επιτυχία αποφέροντας 354,8 εκατομμύρια δολάρια παγκοσμίως και βραβεύτηκε με το Όσκαρ Καλύτερης Ταινίας, Σκηνοθεσίας, Α' Ανδρικού Ρόλου για τον Χόφμαν και Πρωτότυπου Σεναρίου.
Τάσος Παπάζογλου

Ο Τάσος Παπάζογλου (Σέρρες, 24 Σεπτεμβρίου 1988) είναι Έλληνας ποδοσφαριστής, ο οποίος αγωνίζεται ως αμυντικός.
Σάββας Ροτσίδης

Ο Σάββας Ροτσίδης (1935 - 1958) ήταν Κύπριος αγωνιστής της ΕΟΚΑ και το τελευταίο μέλος της οργάνωσης που σκοτώθηκε από τους Βρετανούς.
Κλάιβ Όουεν

Ο Κλάιβ Όουεν ("Clive Owen", 3 Οκτωβρίου 1964) είναι Άγγλος ηθοποιός.

Έλαβε για πρώτη φορά αναγνώριση στο Ηνωμένο Βασιλείο με τον πρωταγωνιστικό του ρόλο στην τηλεοπτική σειρά του καναλιού ITV "Chancer" από το 1990 έως το 1991. Στη συνέχεια, έλαβε διθυραμβικές κριτικές για την ερμηνεία του στην ταινία "Close My Eyes" (1991), ενώ έγινε διεθνώς γνωστός με την ερμηνεία του ως συγγραφέας στην ταινία "Croupier" (1998). Το 2002 πρωταγωνίστησε στην ταινία "Βασιλιάς Αρθούρος (King Arthur)" στον ομώνυμο ρόλο. Το 2005, ο Όουεν έλαβε μια Χρυσή Σφαίρα και ένα Βραβείο BAFTA, και ήταν προτεινόμενος για Όσκαρ Β' Ανδρικού Ρόλου για την ερμηνεία του στο δράμα "Closer" (2004). Από τότε έχει αναλάβει πρωταγωνιστικούς ρόλους σε ταινίες όπως οι: "Sin City (2005), Inside Man (2006), Children of Men (2006) The International (2009).]
Παναγιώτης Βλαχοδήμος

Ο Παναγιώτης Βλαχοδήμος (Στουτγκάρδη, 12 Οκτωβρίου 1991) είναι Έλληνας ποδοσφαιριστής που αγωνίζεται ως επιθετικός στη Νιμ Ολιμπίκ.
Τ' Όνομά μου Είναι Σαμ

Τ' Όνομά μου Είναι Σαμ (αγγλικά: I Am Sam) είναι αμερικανική δραματική ταινία παραγωγής 2001. Την ταινία σκηνοθέτησε η Τζέσι Νέλσον και το σενάριο έγραψε η ίδια μαζί με την Κριστίν Τζόνσον. Πρωταγωνιστούν οι Σον Πεν, Μισέλ Φάιφερ, Ντακότα Φάνινγκ, Νταϊάν Γουίστ, Λορέτα Ντιβάιν, Ρίτσαρντ Σιφ και Λόρα Ντερν. Ο Σαμ, ένας διανοητικά καθυστερημένος άνδρας, δίνει μάχη για να πάρει την κηδεμονία της εφτάχρονης κόρης του και στην πορεία θα δώσει μαθήματα ζωής στην ψυχρή δικηγόρο του για την αξία της αγάπης και της οικογένειας.

Η ταινία κυκλοφόρησε στους κινηματογράφους στις 28 Δεκεμβρίου 2001 και έλαβε μικτά σχόλια από τους κριτικούς. Επαινέθηκε ιδιαίτερα όμως η ερμηνεία του Σον Πεν, ο οποίος έλαβε υποψηφιότητα για Όσκαρ Α' Ανδρικού Ρόλου.
Κρις Χίροου

Ο Κρις Σπράντλιν (γεν. 24 Δεκεμβρίου 1979) είναι Αμερικάνος επαγγελματίας παλαιστής, γνωστότερος ως Κρις Χίροου.
Ντάιντο

Η Ντάιντο Φλόριαν Κλάουντ ντε Μπουνεβιάλ Ο'Μάλεϊ Άρμστρονγκ ("Dido Florian Cloud de Bounevialle O'Malley Armstrong", 25 Δεκεμβρίου 1971), γνωστή ως Ντάιντο, είναι Αγγλίδα τραγουδίστρια-στιχουργός.

Η Ντάιντο γνώρισε παγκόσμια επιτυχία με το ντεμπούτο άλμπουμ της, "No Angel" (1999). Το άλμπουμ πούλησε 21 εκατομμύρια αντίτυπα παγκοσμίως, και κέρδισε διάφορα βραβεία, συμπεριλαμβανομένου το Βραβείο MTV Europe Music Πρωτοεμφανιζόμενης, δύο Βραβεία NRJ Πρωτοεμφανιζόμενης και Καλύτερου Άλμπουμ και δύo Βραβεία Brit Καλύτερης Βρετανίδας και Καλύτερου άλμουμ. Το επόμενο άλμπουμ της, "Life for Rent" (2003), συνέχισε την επιτυχία της με τη βοήθεια των δημοφιλή σινγκλ "White Flag" και "Life for Rent". Το άλμπουμ πούλησε περίπου 12 εκατομμύρια αντίτυπα παγκοσμίως και χάρισε στην Ντάιντο περισσότερα βραβεία, συμπεριλαμβανομένου το Βραβείο Ivor Novello Στιχουργού της Χρονιάς για το τραγούδι "White Flag", δύο ακόμη Βραβεία Brit και NRJ, όπως επίσης και μια υποψηφιότητα για Βραβείο Γκράμι.
Γη του Μπάφιν

Η νήσος Μπάφιν ή Γη του Μπάφιν (αγγλικά: "Baffin island", ινούκτιτουτ: ᕿᑭᖅᑖᓗᒃ, "Κουικικτααλούκ", γαλλικά: Île de Baffin) είναι το μεγαλύτερο νησί του Καναδά και 5ο μεγαλύτερο στη Γη. Ανήκει στο καναδικό έδαφος Νούναβουτ. Έχει έκταση 507.451 τ.χλμ. και πληθυσμό 13.148 κατοίκους, σύμφωνα με την απογραφή του 2016. Η μεγαλύτερη πόλη του νησιού είναι το Ικαλούιτ, το οποίο είναι πρωτεύουσα του Νούναβουτ. Η γη του Μπάφιν εξερευνήθηκε για πρώτη φορά από το Μάρτιν Φρόμπισερ το 1576-1578, και από το Oυίλιαμ Μπάφιν το 1616.
Νικόλαος Τσοτάκος

Ο Νικόλαος Τσοτάκος (18 Μαρτίου 1874 - 16 Ιουλίου 1907) ήταν σπουδαίος Έλληνας στρατιωτικός, μακεδονομάχος, γνωστός και ως Καπετάν Γέρμας.
Θεοδώρητος Βασματζίδης

Ο Θεοδώρητος Βασματζίδης ή Βασματζής (Σέρρες, Ιούνιος 1867 - 15 Αυγούστου 1907) ήταν Έλληνας επίσκοπος, ο οποίος διατέλεσε Μητροπολίτης Νευροκοπίου.
Γιώργος Κούσας

O Γιώργος Κούσας είναι Έλληνας επαγγελματίας ποδοσφαιριστής, ο οποίος αγωνίζεται στη θέση του κεντρικού αμυντικού για λογαριασμό του Ηρακλή.
Κλόι Γκρέις Μορέτζ

Η Κλόι Γκρέις Μορέτζ (αγγλικά: "Chloë Grace Moretz", 10 Φεβρουαρίου 1997) είναι Αμερικανίδα ηθοποιός.
Το Όγδοο Θαύμα

Το Όγδοο Θαύμα (Πρωτότυπος τίτλος The Greatest Show on Earth) είναι δραματική ταινία παραγωγής 1952 σε σκηνοθεσία Σέσιλ Μπι ΝτεΜιλ. Ο σκηνοθέτης έκανε επίσης την παραγωγή και κρατά το ρόλο του αφηγητή στην ταινία στην οποία πρωταγωνιστούν οι Τσάρλτον Ίστον, Μπέτι Χάτον, Τζέιμς Στιούαρτ, Κόρνελ Γουάιλντ και Γκλόρια Γκράχαμ. Η ταινία βραβεύτηκε με Όσκαρ Καλύτερης Ταινίας το 1952.
Σόλομον Γκράιμς

Ο Σόλομον Γκράιμς είναι Λιβεριανός ποδοσφαιριστής που αγωνίζεται στη θέση του αμυντικού και τη φετινή περίοδο (2012-13) αγωνίζοταν στη Νέα Σαλαμίνα. Επίσης, συμμετέχει στην Εθνική Ποδοσφαίρουν Λιβερίας.
Άννα Πορφυρογέννητη

Η Άννα Πορφυρογέννητη ("Анна Порфірогенета", 13 Μαρτίου 963 – 1011) ήταν μεγάλη πριγκίπισσα του Κιέβου. Ήταν σύζυγος του μεγάλου πρίγκηπα Βλαδίμηρου Α' του Κιέβου. Η Άννα ήταν κόρη του Βυζαντινού αυτοκράτορα Ρωμανού Β´ και της αυτοκράτειρας Θεοφανούς. Ήταν επίσης αδελφή του αυτοκράτορα Βασιλείου Β΄ του Βουλγαροκτόνου και του Κωνσταντίνου Η´. Η Άννα ήταν «πορφυρογέννητη», δηλαδή νόμιμη κόρη αυτοκράτορα που είχε γεννηθεί στο ειδικό πορφυρό δωμάτιο του βυζαντινού αυτοκρατορικού παλατιού. Το χέρι της Άννας θεωρήθηκε τόσο μεγάλο έπαθλο που ο Βλαδίμηρος έγινε χριστιανός μόνο και μόνο για να την παντρευτεί.

Ποτέ προηγουμένως μια πορφυρογέννητη δεν είχε παντρευτεί ένα βάρβαρο, μάλιστα ακόμη και προτάσεις γάμου από Φράγκους και Γερμανούς πρίγκιπες είχαν κατηγορηματικά απορριφθεί. Ούτε η Άννα επιθυμούσε αυτό το γάμο και έδειξε μεγάλη δυσφορία στο ταξίδι της από την Κωνσταντινούπολη προς τη Χερσώνα, όταν πήγε για την τελετή του γάμου που ακολούθησε τη βάπτιση του Βλαδίμηρου. Προφανώς τον επέβαλαν οι πολιτικοί λόγοι της σύναψης στενότερων σχέσεων μεταξύ του Βυζαντίου και του βασιλείου των Ρους. Ως αντάλλαγμα του γάμου του με την Άννα, ο Βλαδίμηρος κατήργησε την θρησκευτική ελευθερία στο βασίλειο και επέβαλε το χριστιανισμό στο λαό του. Από το γάμο της με το Μεγάλο πρίγκηπα Βλαδίμηρο, η Άννα πήρε τον επίσημο τίτλο της Μεγάλης πριγκίπισσας του Κιέβου, αλλά στην πράξη, όλοι την αποκαλούσαν «βασίλισσα» ή «τσαρίνα», αφού ήταν μέλος του βυζαντινού αυτοκρατορικού οίκου. Η Άννα συμμετείχε ενεργά στον εκχριστιανισμό των Ρους: διατέλεσε θρησκευτικός σύμβουλος του Βλαδίμηρου και ίδρυσε πολλά μοναστήρια και εκκλησίες. Μερικοί μελετητές πιθανολογούν πως χάρισε τρία παιδιά στον Βλαδίμηρο, ο οποίος ήταν διαβόητος για τον έκλυτο βίο του.
Κρις Σέιμπιν

Ο Τζόσουα Χάρτερ (γεν. 4 Φεβρουαρίου 1982) είναι Αμερικάνος επαγγελματίας παλαιστής, που είναι γνωστός ως "Κρις Σέιμπιν". Είναι περισσότερο γνωστός για τη πορεία του στο TNA Wrestling.
Η Έκτη Αίσθηση

Η Έκτη Αίσθηση (αγγλικά: "The Sixth Sense") είναι αμερικανικό ψυχολογικό θρίλερ, παραγωγής 1999, σε σκηνοθεσία και σενάριο του Μ. Νάιτ Σιάμαλαν. Πρωταγωνιστούν οι Μπρους Γουίλις, Χάλεϊ Τζόελ Όσμεντ, Τόνι Κολέτ και Ολίβια Γουίλιαμς. Η ταινία διηγείται την ιστορία των Κόουλ Σίαρ, ένα μοναχικό αγόρι που έχει την ικανότητα να βλέπει τους νεκρούς και του παιδοψυχολόγου Μάλκολμ Κρόου, ο οποίος αναλαμβάνει να τον βοηθήσει. 

Η ταινία αποτελεί το ντεμπούτο του Σιάμαλαν ως σκηνοθέτης και σεναριογράφος και εισήγαγε το κοινό στα κινηματογραφικά χαρακτηριστικά του, κυρίως την εμμονή του για τα σοκαριστικά φινάλε.

"Η Έκτη Αίσθηση" κυκλοφόρησε στους κινηματογράφους στις 6 Αυγούστου 1999 και απέσπασε εξαιρετικά σχόλια από τους κριτικούς, με τους περισσότερους να επαινούν τις ερμηνείες, το σενάριο και το φινάλε. Έγινε τεράστια εισπρακτική επιτυχία αποφέροντας 672,8 εκατομμύρια δολάρια παγκοσμίως και έλαβε έξι υποψηφιότητες για Όσκαρ, μεταξύ των οποίων Καλύτερης Ταινίας, Σκηνοθεσίας, Β' Γυναικείου Ρόλου για την ερμηνεία της Τόνι Κολέτ και Β' Ανδρικού Ρόλου για τον Χάλεϊ Τζόελ Όσμεντ.
Κιάρα Λούμπιχ

H Κιάρα Λούμπιχ (ιταλ.: "Chiara Lubich", 22 Ιανουαρίου 1920 - 14 Μαρτίου 2008) ήταν Ιταλίδα ακτιβίστρια. Υπήρξε ιδρύτρια και πρώτη πρόεδρος του Κινήματος των Φοκολαρίνι, το οποίο είχε ως στόχο την ενότητα μεταξύ των λαών, τη παγκόσμια αδελφοσύνη και την οικοδόμηση ενός περισσότερο ενωμένου και ειρηνικού κόσμου.
Άλεξ Σέλεϊ

Ο Πάτρικ Μάρτιν (γεννημένος στις 23 Μαΐου 1983), είναι ένας Αμερικανός επαγγελματίας παλαιστής, περισσότερο γνωστός με το ψευδώνυμο που χρησιμοποιεί στα ρινγκ, Άλεξ Σέλεϊ.
Κιντ Κας

Ο Ντέιβιντ Κας ("David Cash", 31 Ιουλίου 1969) είναι Αμερικανός παλαιστής, γνωστότερος ως "Κιντ Κας". Αυτή τη περίοδο εργάζεται στο TNA Wrestling, ενώ στο παρελθόν έκανε περάσματα από το ECW και WWE.
Chocolat

Η Chocolat ("Σοκολά") είναι αμερικανοβρετανική αισθηματική δραματική κομεντί παραγωγής 2000 σε σκηνοθεσία Λάσε Χάλστρομ. Το σενάριο έγραψε ο Ρόμπερτ Νέλσον Τζέικομπς και είναι βασισμένο στο ομότιτλο μυθιστόρημα της Τζόαν Χάρις. Πρωταγωνιστούν οι Ζιλιέτ Μπινός, Τζούντι Ντεντς, Άλφρεντ Μολίνα, Λίνα Όλιν και Τζόνι Ντεπ. Η ταινία διηγείται την ιστορία μιας νεαρής μητέρας, της Βιάν, που καταφτάνει σε ένα πλασματικό, παραδοσιακό χωριό της Γαλλίας μαζί με την εξάχρονη κόρη της, Ανούκ και ανοίγει μια μικρή σοκολατερί. Η σοκολάτα της γρήγορα αρχίζει να αλλάζει τη ζωή των κατοίκων του χωριού.

Το "Chocolat" έκανε πρεμιέρα στις 15 Δεκεμβρίου 2000 και κυκλοφόρησε στους κινηματογράφους των Ηνωμένων Πολιτειών στις 22 Δεκεμβρίου 2000 σε περιορισμένο κύκλωμα αιθουσών και στις 19 Ιανουαρίου 2001 σε ευρύτερη διανομή ενώ στις 2 Μαρτίου 2001 κυκλοφόρησε στο Ηνωμένο Βασίλειο. Απέσπασε κυρίως θετικά σχόλια από τους κριτικούς και έλαβε πέντε υποψηφιότητες για Όσκαρ, συμπεριλαμβανομένων για Καλύτερη Ταινία, Α' και Β' Γυναικείου Ρόλου.
Υπουργείο Παιδείας και Θρησκευμάτων, Πολιτισμού και Αθλητισμού

Το Υπουργείο Παιδείας και Θρησκευμάτων, Πολιτισμού και Αθλητισμού (Υ.ΠΑΙ.Θ.Π.Α.) (21 Ιουνίου 2012 - 25 Ιουνίου 2013) ήταν εθνικός φορέας ο οποίος είχε προκύψει μετά από πρωτοβουλία του Πρωθυπουργού Αντώνη Σαμαρά από τη συγχώνευση του πρώην Υπουργείου Παιδείας, Δια βίου Μάθησης και Θρησκευμάτων με το πρώην Υπουργείου Πολιτισμού και Τουρισμού. Ήταν το 7ο στη σειρά τάξης των Υπουργείων, σύμφωνα με την απόφαση Υ4/21.6.2012 του Πρωθυπουργού. Στις 25 Ιουνίου 2013 μετονομάστηκε σε Υπουργείο Παιδείας και Θρησκευμάτων, ενώ από υπηρεσίες του ιδρύθηκε το Υπουργείο Πολιτισμού και Αθλητισμού.

Υπουργός ήταν ο Κωνσταντίνος Αρβανιτόπουλος.
Σενεγάλης

right|thumb|260px|Η θέση του Σενεγάλη στην Αφρική
right|thumb|260px|Ο Σενεγάλης στο ύψος του Σαιν-Λουί
right|thumb|260px|Ο Σενεγάλης στα σύνορα Σενεγάλης-Μαυριτανίας
right|thumb|260px|Ψαρόβαρκα στον Σενεγάλη
right|thumb|260px|Ο Σενεγάλης στο ύψος του Νταγκανά
right|thumb|260px|Ο Σενεγάλης στο λιμάνι του Σαιν-Λουί
right|thumb|260px|Ο Σενεγάλης στο ύψος του Καγέ στο Μάλι

Ο Σενεγάλης είναι πλωτός ποταμός που βρίσκεται στη δυτική Αφρική. Διασχίζει τη Γουινέα και το Μάλι, ενώ χωρίζει τη Μαυριτανία από τη Σενεγάλη, των οποίων αποτελεί σύνορο επί 830 χιλιόμετρα. Το συνολικό του μήκος είναι 1.641 χιλιόμετρα, η λεκάνη απορροής του έχει έκταση 450.000 τετραγωνικών χιλιομέτρων, ενώ η παροχή του κυμαίνεται μεταξύ 5 και 5.000 κυβικών μέτρων ανά δευτερόλεπτο. Στις εκβολές του είναι χτισμένη η πόλη του Σαιν-Λουί.
Ιβ Τόρες

Η Ιβ Μαρί Τόρες (γεν. 21 Αυγούστου 1984) είναι Αμερικανίδα χορεύτρια, μοντέλο και πρώην επαγγελματίας παλαίστρια. Είναι γνωστή για την πορεία της στην εταιρία πάλης WWE, όπου πάλευε ως "Ιβ Τόρες" ή απλούστερα ως "Ιβ".
Ο θρίαμβος της θέλησης

thumb|right|300px|Στιγμιότυπο από το συνέδριο του 1934
Ο θρίαμβος της θέλησης (γερμ. "Triumph des Willens", αγγλ. "Triumph of the Will") είναι κινηματογραφικό έργο σε σκηνοθεσία Λένι Ρίφενσταλ που καταγράφει σε στιγμιότυπα το Κομματικό συνέδριο της Νυρεμβέργης του 1934.
Πολ Χέιμαν

Ο Πολ Χέιμαν ("Paul Heyman", 11 Σεπτεμβρίου 1966 - ...) είναι Αμερικανός δημοσιογράφος και μάνατζερ πάλης, καθώς και περιστασιακός ηθοποιός.
Μπάχα Καλιφόρνια

Η Μπάχα Καλιφόρνια (ισπανικά: "Baja California", επίσημα "Estado Libre y Soberano de Baja California", κυριολεκτικά «Κάτω Καλιφόρνια») είναι μια από τις 31 πολιτείες του Μεξικού. Είναι τόσο η βορειότερη, όσο και δυτικότερη πολιτεία του Μεξικού. Πριν το Μεξικό ενωθεί το 1953 αποτελούσε το "Βόρειο Έδαφος της Μπάχα Καλιφόρνια". Έχει έκταση 70.113 χλμ² (12η μεγαλύτερη) και αποτελεί το βόρειο τμήμα της χερσονήσου Μπάχα Καλιφόρνια, βόρεια του 28ου παραλλήλου. Στα δυτικά βρέχεται από τον Ειρηνικό ωκεανό, στα ανατολικά συνορεύει με το Σονόρα και με τον κόλπο της Καλιφόρνια και στα νότια με τη Μπάχα Καλιφόρνια ντελ Σουρ. Στα βόρεια συνορεύει με την αμερικανική πολιτεία Καλιφόρνια.

Η πολιτεία, σύμφωνα με την απογραφή του 2010, είχε 3.155.070 κατοίκους (14η μεγαλύτερη). Το 75% των κατοίκων της ζει στις πόλεις Μεξικάλι, την πρωτεύουσα, την Τιχουάνα ή την Ενσενάδα. Άλλες σημαντικές πόλεις είναι το Σαν Φελίπε, το Ροσαρίτο Μπιτς και το Τεκάτε. Ο πληθυσμός της πολιτείας αποτελείται από μέστιζος, οι οποίοι μετανάστευσαν από άλλες περιοχές του Μεξικού και Μεξικανούς ευρωπαϊκής καταγωγής, μαζί με μειονότητες με καταγωγή από την Άπω Ανατολή, τη Μέση Ανατολή και ιθαγενείς. Τέλος, υπάρχουν μετανάστες από τις Ηνωμένες Πολιτείες, που προτίμησαν το Μεξικό λόγω του μικρότερου κόστους διαβίωσης, και μετανάστες από την Κεντρική Αμερική.

Η γεωγραφία της Μπάχα Καλιφόρνια ποικίλει από παραλίες και δάση, μέχρι ερήμους. Η ραχοκοκκαλιά της πολιτείας είναι η Σιέρρα ντε Μπάχα Καλιφόρνια, στην οποία ανήκει η ψηλότερη κορυφή της χερσονήσου, η Πικάτσο ντελ Ντιάμπλο. Η οροσειρά επηρεάζει σημαντικά το κλίμα της περιοχής. Στα βορειοδυτικά, το κλίμα είναι ημιέρημο και μεσογειακό. Σε μια στενή λωρίδα στο κέντρο, το κλίμα είναι πιο υγρό εξαιτίας του υψομέτρου. Τέλος, ανατολικά, βρίσκεται η έρημος Σονόρα. Στα νότια, το κλίμα είναι πιο ξηρό. Επιπλέον, στην πολιτεία συμπεριλαμβάνονται αρκετά νησιά, όπως η νήσος Γουαδαλούπη, το δυτικότερο σημείο του Μεξικού. Στο κόλπο της Καλιφόρνια, το μεγαλύτερο νησί είναι το Άνχελ ντε λα Γκουάρδα, το οποίο χωρίζεται από την ακτή με το ρήγμα Μπαγιένας.
Μάντισον Ρέιν

Η Άσλεϊ Νικόλ Σίμονς ("Ashley Nichole Simmons", 5 Φεβρουαρίου 1986) είναι Αμερικανίδα παλαίστρια, που εργάζεται στην εταιρεία πάλης TNA Wrestling. Στα ρινγκ που εμφανίζεται είναι γνωστή ως "Μάντισον Ρέιν".
Πράσινες Τηγανητές Ντομάτες

Το Πράσινες Τηγανητές Ντομάτες (αγγλικά: "Fried Green Tomatoes" ή "Fried Green Tomatoes at the Whistle Stop Cafe") είναι αμερικανική δραματική κωμωδία παραγωγής 1991. Είναι βασισμένη στο βιβλίο "Πράσινες Τηγανητές Ντομάτες στο Χουίστλ Στοπ Καφέ" (Fried Green Tomatoes at the Whistle Stop Cafe) της Φάνι Φλαγκ. Την ταινία σκηνοθέτησε ο Τζον Άβνετ και το σενάριο έγραψε η ίδια η Φλαγκ μαζί με την Κάρολ Σομπιέσκι. Πρωταγωνιστούν οι Κάθι Μπέιτς, Τζέσικα Τάντι, Μέρι Στιούαρτ Μάστερσον και Μέρι-Λουίζ Πάρκερ. Διηγείται την ιστορία δύο γυναικών, της Ρουθ και της Ίτζι την περίοδο της Παγκόσμιας Οικονομικής Ύφεσης και τη φιλία δύο άλλων γυναικών, της Έβελιν και της ηλικιωμένης Νίνι που γνώριζε τις Ρουθ και Ίτζι, τη δεκαετία του '80.

Η ταινία κυκλοφόρησε στους κινηματογράφους των Ηνωμένων Πολιτειών στις 27 Δεκεμβρίου 1991 σε περιορισμένο κύκλωμα αιθουσών και στις 24 Ιανουαρίου 1992 σε ευρύτερη διανομή. Απέσπασε κυρίως θετικά σχόλια από τους κριτικούς και έγινε μεγάλη εισπρακτική επιτυχία αποφέροντας 119,4 εκατομμύρια δολάρια παγκοσμίως. Έλαβε δύο υποψηφιότητες για Όσκαρ στις κατηγορίες Β' Γυναικείου Ρόλου για την ερμηνεία της Τάντι και Διασκευασμένου Σεναρίου. Έλαβε επίσης τρεις υποψηφιότητες για Χρυσή Σφαίρα και δύο για BAFTA.
10η εντολή

Η 10η εντολή είναι ελληνική τηλεοπτική θρίλερ σειρά 110 αυτοτελών επεισοδίων. Προβλήθηκε από τον ALPHA επί τέσσερις τηλεοπτικές σεζόν: 2004-2005, 2005-2006, 2006-2007 και μεταγενέστερα μέσα στο 2015. Το πρώτο επεισόδιο προβλήθηκε στις 29 Σεπτεμβρίου 2004 και το τελευταίο στις 24 Νοεμβρίου 2015. Αν και το κοινό που απευθύνεται είναι συγκεκριμένο, έκανε μεγάλα ποσοστά τηλεθέασης και γι' αυτό, έκτοτε, έχει προβληθεί πολλές φορές σε επανάληψη.

Κύριο θέμα της σειράς είναι οι συνθήκες υπό τις οποίες ένας άνθρωπος μπορεί να οδηγηθεί στον φόνο. Συνδυάζει στοιχεία δράματος, αστυνομικών ιστοριών, θρίλερ και (σε ορισμένα επεισόδια) μαύρης κωμωδίας. Η μέση διάρκεια του κάθε επεισοδίου είναι 45 λεπτά και είναι σε μορφή ψυχογραφήματος. Πολλές από τις αυτοτελείς ιστορίες της σειράς είναι βασισμένες σε αληθινά εγκλήματα που απασχόλησαν την ελληνική κοινή γνώμη.

Η πλειοψηφία των επεισοδίων γράφτηκε από τους: Βασίλη Ρίσβα και Δήμητρα Σακαλή, ενώ τα υπόλοιπα από τους Παναγιώτη Ιωσηφέλη, Έλενα Σολωμού, Στέλλα Βασιλαντωνάκη, Νίκο Απειρανθίτη, Δημήτρη Γιαμλόγλου και Λένα Παπαληγούρα.

Η παραγωγή της σειράς έγινε από την εταιρία Frenzy Films και την Μπέση Βουδούρη, υπό τη δημοσιογραφική έρευνα του Τάκη Κόκκινου και σε σκηνοθεσία του Πάνου Κοκκινόπουλου κυρίως. Κάποια επεισόδια ωστόσο, έχουν σκηνοθετηθεί από τους Χρήστο Γεωργίου, Γιάννη Λαπατά, Παναγιώτη Κράββα και Άρη Μπαφαλούκα.

Στους τίτλους αρχής ακούγεται η φωνή του Άκη Σακελλαρίου και το τραγούδι "The invitation" του συγκροτήματος "The black heart procession".
Φαγούρα

thumb|right|250px|Φαγούρα στον ώμο
Φαγούρα ή κνησμός (στην αρχαία ελληνική και ιατρική ορολογία) είναι ενοχλητικό αίσθημα που δημιουργείται στο δέρμα και αναγκάζει τον άνθρωπο να ξύνεται για να ανακουφιστεί παροδικά ή μόνιμα. Μπορεί να είναι σύμπτωμα που συνοδεύει ασθένειες, ή και να προκαλείται από τροφές και φάρμακα. Η χρόνια φαγούρα είναι αθεράπευτη.
Φιλίπ ντε Σαμπέν

Ο Φιλίπ ντε Σαμπέν ("Philippe de Champaigne", 26 Μαΐου 1602 - 12 Αυγούστου 1674), ήταν μείζων Γάλλος ζωγράφος του 17ου αιώνα γεννημένος στη Φλάνδρα.
Κόλπος της Αλάσκας

right|250px|Χάρτης που δείχνει τον Κόλπο της Αλάσκας

Ο Κόλπος της Αλάσκας είναι ένα σκέλος του Ειρηνικού ωκεανού που ορίζεται από την καμπύλη της νότιας ακτής της Αλάσκας, που εκτείνεται από την χερσόνησο της Αλάσκας και του νησιού Κόντιακ στα δυτικά και του αρχιπελάγους του Αλεξάνδρου στα ανατολικά, όπου βρίσκεται ο Κόλπος του Παγετώνα (Glacier Bay) και το Πέρασμα Ινσάιντ (Inside Passage).

Ολόκληρη η ακτογραμμή του κόλπου είναι ένας στιβαρός συνδυασμός δασών, βουνών, και ορισμένων παραλιακών κτημάτων των παγετώνων. Οι μεγαλύτεροι παγετώνες της Αλάσκας, ο Παγετώνας Μαλασπίνα (Malaspina Glacier) και ο Βερίγγειος Παγετώνας (Bering Glacier) έχουν χυθεί πάνω στην παράκτια πεδιάδα κατά μήκος του κόλπου της Αλάσκας. Η ακτή είναι επίσης σε μεγάλο βαθμό, χαραγμένη από τα Κουκ Ίνλετ (Cook Inlet) και Πρίνς Ουίλιαμ Σάουντ (Prince William Sound) τα δύο μεγαλύτερα συνδεδεμένα υδατικά συστήματα, αλλά περιλαμβάνει επίσης και τον Κόλπο Γιακούτατ (Yakutat Bay) και το Κρός Σάουντ (Cross Sound). Ο κόλπος Λιτάγια (Lituya Bay) είναι η περιοχή όπου έχει καταγραφεί το μεγαλύτερο τσουνάμι στην ιστορία και είναι ένα δημοφιλές προστατευόμενο αγκυροβόλιο για τις ψαρόβαρκες.

Ο κόλπος της Αλάσκας θεωρείται κατηγορίας Ι, με ένα ιδιαίτερα παραγωγικό οικοσύστημα (με περισσότερα από 300 γραμμάρια διοξειδίου του άνθρακα ανά τετραγωνικό μέτρο ανά έτος).

Από μετεωρολογικής άποψης, ο κόλπος είναι μια μεγάλη γεννήτρια καταιγίδων. Εκτός από τις τεράστιες ποσότητες ντάμπινγκ από χιόνι και πάγο στην νότια Αλάσκα, που έχουν ως αποτέλεσμα μερικές από τις μεγαλύτερες συγκεντρώσεις νότια του Αρκτικού Κύκλου, πολλές από τις καταιγίδες μετακινούνται νότια κατά μήκος των ακτών της Βρετανικής Κολομβίας, της Ουάσιγκτον, του Όρεγκον, και νότια μέχρι τη νότια Καλιφόρνια (κυρίως κατά τη διάρκεια των εκδηλώσεων Ελ Νίνιο). Πολλές από τις βροχοπτώσεις και τις χιονοπτώσεις του Βορειοδυτικού Ειρηνικού και των Νοτιοδυτικών Ηνωμένων Πολιτειών προέρχονται από τον κόλπο της Αλάσκας.
Έμιλι ντε Ράβιν

Η Έμιλι ντε Ράβιν (αγγλικά:"Emilie de Ravin", 27 Δεκεμβρίου 1981) είναι Αυστραλή ηθοποιός.

Είναι κυρίως γνωστή για τους ρόλους της ως Τες Χάρντινκγ στην τηλεοπτική σειρά "Roswell" και ως Κλερ Λίτλτον στη δραματική τηλεοπτική σειρά του καναλιού ABC "Οι Αγνοούμενοι". Το 2012 έκανε μια γκεστ εμφάνιση ως Μπελ στη Belle στη δραματική τηλεοπτική σειρά του καναλιού ABC "Once Upon a Time" και θα είναι βασικό μέλος του καστ στο δεύτερο κύκλο της σειράς. Θα υποδυόταν την κόρη του Άντονι ΛαΠάγκλια στη δραματική τηλεοπτική σειρά του καναλιού ABC, "Americana", αλλά η σειρά δεν επιλέχθηκε από το κανάλι και δεν βγήκε ποτέ στον αέρα.
Ντάμιεν Σάντοου

Ο Άαρον Στίβενς Χάνταντ (γεννημένος στις 3 Αυγούστου, 1982) είναι ένας Αμερικανός επαγγελματίας παλαιστής, περισσότερο γνωστός με το ψευδώνυμο που χρησιμοποιεί, "Ντάμιεν Σάντοου". Αυτή την περίοδο έχει συμβόλαιο με την εταιρεία WWE, όπου εμφανίζεται στο SmackDown.
Βυζαντινά τείχη της Θεσσαλονίκης

Τα Βυζαντινά τείχη της Θεσσαλονίκης έχουν σήμερα μήκος περίπου 4 χιλιομέτρων, αλλά η αρχική περίμετρος που κάλυπταν ήταν 8 χιλιόμετρα και το ύψος τους ήταν 10-12 μέτρα. Το τείχος για πολλούς αιώνες περιέβαλλε την πόλη, περιλαμβάνοντας στη νοτιοδυτική πλευρά προς το Θερμαϊκό κόλπο παραθαλάσσια τείχη, τα οποία όμως σήμερα δεν υπάρχουν. Στη βορειοανατολική πλευρά ανεβαίνει προς τα υψώματα, περιλαμβάνοντας ακρόπολη, μέσα στην οποία βρίσκεται και το αμυντικό σύμπλεγμα του Επταπυργίου. 
μικρογραφία|Ο Πύργος του Κλαυδιανού
μικρογραφία|Βυζαντινά επάλληλα πλίνθινα τόξα (9ος-10ος αιώνας μ.Χ.), Δυτικό Τείχος, Οδός Κλαυδιανού, Θεσσαλονίκη
Στο δυτικό και ανατολικό τείχος υπάρχουν τριγωνικοί πρόβολοι, ενώ στα πιο ψηλά σημεία και ιδίως στο τμήμα που χωρίζει την ακρόπολη από την πόλη υπάρχουν ορθογώνιοι πύργοι. Το χτίσιμο τους περιλαμβάνει επαναλαμβανόμενες σειρές τούβλων και πετρωμάτων διακοσμημένες με χριστιανικά (σταυρούς) και αρχαιοελληνικά σύμβολα (απεικονίσεις του ήλιου, ρόμβους). Επίσης, στο δυτικό τμήμα, στην οδό Κλαυδιανού υπάρχουν πολλά επάλληλα πλίνθινα τόξα. Στα τείχη υπάρχουν σήμερα περίπου 50 πύργοι. Μεταξύ αυτών οι κυριότεροι, βυζαντινής περιόδου, είναι: στα δυτικά ο "Πύργος του Κλαυδιανού", στα νότια ο "Πύργος του Αναγλύφου," στα ανατολικά ο πύργος του Ορμίσδα και στα βόρεια τείχη ο "Πύργος του Ανδρόνικου Λαπαρδά". Επίσης, κατά την οθωμανική περίοδο κατασκευάζονται κυλινδρικού σχήματος πύργοι όπως στο νοτιοανατολικό άκρο ο Λευκός Πύργος και στο βορειοανατολικό άκρο ο "Πύργος της Αλύσεως" ή "Πύργος του Τριγωνίου" (15ος αι.) και στο νοτιοδυτικό άκρο των τειχών ο πολυγωνικός Πύργος του Τοπ Χανέ. Παρόμοιας τεχνοτροπίας είναι και τα βυζαντινά τείχη που σώζονται στην Κωνσταντινούπολη.
Σήμερα αποτελούν ιδιαίτερο και αξιόλογο μνημείο της Θεσσαλονίκης καθώς και ένα εκ των τοποσήμων αυτής, ενώ έχουν χαρακτηριστεί επίσημα ως Μνημείο Παγκόσμιας Πολιτισμικής Κληρονομιάς από την ΟΥΝΕΣΚΟ.
Τζον Μπίζλι

Ο Τζον Μπίζλι (Σερ Τζον Ντέιβιντσον Μπίζλι Sir John Davidson Beazley) (13 Σεπτεμβρίου 1885 - 6 Μαΐου 1970) ήταν Βρετανός κλασικός αρχαιολόγος και ιστορικός της τέχνης, γνωστός κυρίως για την ταξινόμηση των αττικών αγγείων βάσει του καλλιτεχνικού στιλ. Ήταν καθηγητής της κλασικής αρχαιολογίας και τέχνης στο πανεπιστήμιο της Οξφόρδης από το 1925 έως το 1956.
Κάθι Μπέιτς

Η Κάθι Μπέιτς (αγγλικά: "Kathy Bates"), γεννημένη στις 28 Ιουνίου 1948, είναι Αμερικανίδα ηθοποιός και σκηνοθέτης. Αφού εμφανίστηκε σε αρκετούς μικρούς ρόλους στον κινηματογράφο και στην τηλεόραση τη δεκαετία του 1970 και του 1980, η Μπέιτς έγινε διάσημη με την ερμηνεία της στην ταινία "Misery" (1990), για την οποία βραβεύτηκε με Όσκαρ Α' Γυναικείου Ρόλου και Χρυσή Σφαίρα. Ακολούθησαν μεγάλοι ρόλοι στις ταινίες "Πράσινες Τηγανητές Ντομάτες" (Fried Green Tomatoes, 1991) και "Ολική Εκλειψη" (Dolores Claiborne, 1995) πριν υποδυθεί την Μάργκαρετ "Μόλι" Μπράουν στην ταινία "Τιτανικός" (Titanic, 1997). Εκείνη την περίοδο ξεκίνησε τη σκηνοθετική της καριέρα, κυρίως στην τηλεόραση.

Η Μπέιτς έλαβε υποψηφιότητα για βραβείο Τόνυ το 1983 για την ερμηνεία της στο θεατρικό έργο του Μπρόντγουεϊ "'night, Mother". Βραβεύτηκε με Screen Actors Guild Award για την ερμηνεία της στην ταινία "Όλες οι Γυναίκες του Προέδρου" (Primary Colors, 1998) και έλαβε υποψηφιότητα για Όσκαρ Β' Γυναικείου Ρόλου. Ήταν ξανά υποψήφια για Όσκαρ Β' Γυναικείου Ρόλου το 2002 για την ταινία "Σχετικά με τον Σμιντ" (About Schmidt). Η δουλειά της στην τηλεόραση της έφερε 7 υποψηφιότητες για Έμμυ. Ακολούθησαν οι ταινίες "Ο Γύρος του Κόσμου σε 80 Μέρες" (Around the World in 80 Days, 2004), "30άρης από Σπίτι" (Failure to Launch, 2006), "Υ.Γ. Σ' Αγαπώ" (P.S. I Love You, 2007), "Ο Δρόμος της Επανάστασης" (Revolutionary Road, 2008), "Μια Σχέση Στοργής" (The Blind Side, 2009), "Valentine's Day" (2010) και "Μεσάνυχτα στο Παρίσι" (Midnight in Paris, 2011). Πιο πρόσφατα η Μπέιτς πρωταγωνίστησε στη δικαστική δραματική σειρά "Harry's Law" που προβλήθηκε από το αμερικανικό κανάλι NBC από το 2011 μέχρι το 2012.
Τα Κακά Κορίτσια

Τα Κακά Κορίτσια (Αγγλικά: "Mean Girls") είναι Αμερικανική εφηβική κωμωδία παραγωγής 2004. Τη σκηνοθεσία της ταινίας ανέλαβε ο Μαρκ Γουότερς, ενώ το σενάριο η Τίνα Φέι. Η ταινία βασίζεται εν μέρη στο βιβλίο "Queen Bees and Wannabes" της Ρόζαλιντ Γουάιζμαν, το οποίο περιγράφει το πως λειτουργούν οι κλίκες στο Λύκειο και την επίδραση που μπορεί να έχουν στα κορίτσια. Στην ταινία πρωταγωνιστεί η Λίντσεϊ Λόχαν και το υπόλοιπο καστ ηθοποιών περιλαμβάνει τις: Ρέιτσελ ΜακΆνταμς, Λέισι Τσάμπερτ, Αμάντα Σάιφρεντ (στο κινηματογραφικό της ντεμπούτο) και Λίζι Κάπλαν. Παραγωγός της ταινίας είναι ο δημιουργός της εκπομπής "Saturday Night Live" ("SNL") Λορν Μάικλς. Η σεναριογράφος και συμπρωταγωνίστρια της ταινίας, Τίνα Φέι, ήταν για πολλά χρόνια μέλος του καστ και σεναριογράφος του "SNL". Στην ταινία εμφανίζονται επίσης τα μέλη του καστ του "SNL" Τιμ Μίντοους, Άνα Γκάστεγιερ και Έιμι Πόελερ.

Η ταινία έλαβε γενικά θετικές κριτικές και αποτέλεσε εισπρακτική επιτυχία, έχοντας έσοδα 129.042.871 εκατομμυρίων δολαρίων παγκοσμίως. Ο ρόλος της Λόχαν στην ταινία έχει θεωρηθεί από πολλούς ως ένας που την ανέδειξε ως ηθοποιό και την έκανε ευρύτερα γνωστή.
Αλέκος Κιτσάκης

Ο Αλέκος Κιτσάκης (Ριζοβούνι, Ελλάδα, 28 Απριλίου 1934 - Ιωάννινα, 2 Φεβρουαρίου 2015) ήταν Έλληνας τραγουδιστής δημοτικών παραδοσιακών τραγουδιών. Είναι γνωστός με το προσωνύμιο "Το αηδόνι της Ηπείρου".
'Till I Collapse

To "'Till I Collapse" είναι ένα τραγούδι από τον Αμερικανό ράπερ Eminem από το βραβευμένο με Grammy άλμπουμ του "The Eminem Show" του 2002. Είναι το 18ο τραγούδι του άλμπουμ και διαθέτει επιπλέον φωνητικά από τον αποθανόντα ράπερ Nate Dogg στο ρεφρέν.
Στέφανος Καπίνο

O Στέφανος Καπίνο (Πειραιάς, 18 Μαρτίου 1994) είναι Έλληνας αλβανικής καταγωγής διεθνής ποδοσφαιριστής, που αγωνίζεται ως τερματοφύλακας στη ΣΦ Σαντχάουζεν ως δανεικός από την Βέρντερ Βρέμης.
Μπράνισλαβ Ιβάνοβιτς

Ο Μπράνισλαβ Ιβάνοβιτς (Σερβικά: Бранислав Ивановић, [brǎnislaʋ iʋǎːnoʋitɕ], γεννήθηκε στις 22 Φεβρουαρίου 1984) είναι Σέρβος ποδοσφαιριστής και παράλληλα αρχηγός της Εθνική Σερβίας. Αγωνίζεται για τη Ζενίτ Αγίας Πετρούπολης ως αμυντικός. Ο Μπράνισλαβ Ιβάνοβιτς γεννήθηκε στη Σρέμσκα Μιτροβίτσα της Σερβίας στην τότε Γιουγκοσλαβία. Αγωνίζεται κυρίως ως δεξί μπακ. Με την Τσέλσι έχει κατακτήσει τρια 

Πρωτάθλημα Αγγλίας, τρία Κύπελλα, ένα Τσάμπιονς Λιγκ το 2012 και ένα Γιουρόπα Λιγκ το 2013.
Άνθιμος Γιοβανόπουλος

Ο αρχιμανδρίτης Άνθιμος Γιοβανόπουλος (1830 - 8 Μαρτίου 1905), γνωστός στη βιβλιογραφία ως Αρχιμανδρίτης Άνθιμος, ήταν Έλληνας ιερέας, αρχιμανδρίτης και ηγούμενος της Μονής Αγίου Νικολάου Σλίβενης από το χωριό Κωσταράζι της περιφερειακής ενότητας Καστοριάς.
Ανουάρ Μπραχίμ

Ο Ανουάρ Μπραχίμ (Αραβικά أنور ابراهم) (γεν. 20 Οκτωβρίου 1957) είναι δεξιοτέχνης στο ούτι και συνθέτης. Θεωρείται ευρέως καινοτόμος στον τομέα του. Με τη μουσική του απευθύνεται κυρίως σε τζαζ ακροατήριο, συνδυάζοντας την αραβική κλασική μουσική, την παραδοσιακή και την τζαζ. Ηχογραφεί από το 1991, από τότε που έγινε σημαντικός στη χώρα του στα τέλη της δεκαετίας του 1980.
Τύμβος Μικρής Δοξιπάρας-Ζώνης

thumb|right|300px|Πανοραμική εικόνα αρχαιολογικού χώρου Τύμβου: Διακρίνονται οι ανασκαφικές εργασίες.
Ο Τύμβος Μικρής Δοξιπάρας-Ζώνης είναι ένα Ρωμαϊκό ταφικό μνημείο/"Τύμβος" το οποίο χρονολογείται από το 2ο αιώνα μ.Χ. και βρίσκεται κοντά στα χωριά Μικρή Δοξιπάρα, Ζώνη και Χελιδόνα στο Νομό Έβρου . Βρίσκεται 33,5 χιλιόμετρα δυτικά από το Διδυμότειχο και 30,6 χιλιόμετρα δυτικά από την Ορεστιάδα . Σήμερα ο τύμβος δεν είναι οργανωμένος αρχαιολογικός χώρος αλλά ανασκαφή στην οποία επιτρέπεται η επίσκεψη σε τουρίστες. Η ανασκαφική έρευνα ξεκίνησε το 2002 από την ΙΘ΄Εφορεία Προϊστορικών και Κλασικών Αρχαιοτήτων Θράκης .
Μπάχα Καλιφόρνια Σουρ

Η Μπάχα Καλιφόρνια Σουρ (ισπανικά: "Baja California Sur", που σημαίνει "Νότια Κάτω Καλιφόρνια", επίσημα "Estado Libre y Soberano de Baja California Sur") είναι μία από τις 31 πολιτείες του Μεξικού. Με πληθυσμό 637.026, η Μπάχα Καλιφόρνια Σουρ είναι η πολιτεία με το μικρότερο πληθυσμό. Πριν γίνει πολιτεία στις 8 Οκτωβρίου 1974, η περιοχή ήταν γνωστή ως Νότια Εδάφη της Μπάχα Καλιφόρνια. Η πολιτεία έχει έκταση 73.475 χλμ² (9η μεγαλύτερη) και περιλαμβάνει το νότιο τμήμα της χερσονήσου Μπάχα Καλιφόρνια, νοτίως του 28ου παραλλήλου. Στα βόρεια συνορεύει με την πολιτεία Μπάχα Καλιφόρνια, στα δυτικά και νότια βρέχεται από τον Ειρηνικό και στα ανατολικά από τον κόλπο της Καλιφόρνια. Η πολιτεία έχει θαλάσσια σύνορα με τη Σονόρα και τη Σιναλόα.

Στην πολιτεία βρίσκονται τουριστικά θέρετρα, όπως το Κάμπο Σαν Λούκας και Σαν Χοσέ ντελ Κάμπο. Η μεγαλύτερη πόλη και πρωτεύουσα είναι η Λα Πας, τουριστικό θέρετρο και ιστορικό αξιοθέατο. Στην πολιτεία βρίσκεται το Λορέτο, το οποίο ήταν πρωτεύουσα των τριών Καλιφορνιών από το 1697 μέχρι το 1777. Η Μπάχα Καλιφόρνια Σουρ χωρίζεται γεωγραφικά σε έρημο, ορεινά εδάφη και παράλιες πεδιάδες. Στην πολιτεία βρίσκεται το φυσικό μνημείο Παγκόσμιας Κληρονομιάς Ελ Βισκαΐνο.
Fiat Coupé

Το Fiat Coupé ήταν ένα 3-πορτο και αυστηρά 4-θέσιο σπορ αυτοκίνητο, που παρήχθη από την ιταλική αυτοκινητοβιομηχανία Fiat, από τον Δεκέμβριο του 1993 έως τον Αύγουστο του 2000. Συνολικά κατασκευάστηκαν 72.762 αντίτυπα σειράς Fiat Coupé.
Ιτύκη

Η Ιτύκη (λατινικά: "Utica") ήταν αρχαία πόλη βορειοδυτικά της Καρχηδόνας (στη σύγχρονη Τυνησία) κοντά στις εκβολές του ποταμού Μεντζέρντα στη Μεσόγειο Θάλασσα. Σύμφωνα με την παράδοση αποτελεί την πρώτη αποικία που ίδρυσαν οι Φοίνικες στη Βόρεια Αφρική. Η πόλη δεν υφίσταται στις μέρες μας και τα κτίσματά της που σώζονται δεν βρίσκονται πια στην ακτή όπως κάποτε, αλλά βαθύτερα στην ξηρά, καθώς η καταστροφή των δασών και η γεωργία κατά μήκος του ποταμού οδήγησαν σε εκτενή διάβρωση του εδάφος και εκτροπή της πορείας του ποταμού από την αρχική του όχθη.

Το όνομα της πόλης προέρχεται από τη φοινικική λέξη ˁattiq (ταυτόσημη με τη σύγχρονη αραβική عُتَيقة και την εβραϊκή עתיק) που σημαίνουν "«παλαιά πόλη»", σε αντιδιαστολή με τη νεότερη αποικία, την Καρχηδόνα, που σημαίνει "«νέα πόλη»".
Get Buck in Here

Το "Get Buck in Here" είναι ένα σινγκλ από τον DJ Felli Fel. Διαθέτει τους Diddy, Akon, Ludacris και Lil Jon. Το κομμάτι κυκλοφόρησε στις 4 Οκτωβρίου του 2007.

Το τραγούδι περιέχει τον Diddy να ραπάρει την πρώτη και την τρίτη στροφή, τον Ludacris στη δεύτερη στροφή, τον Akon να τραγουδά στο ρεφρέν, και τον Lil Jon στο τέλος. Σε αντίθεση με τα περισσότερα κομμάτια του DJ-led, αυτό το σινγκλ έχει παραχθεί από τον DJ Felli Fel τον ίδιο. Επίσης τραγουδά δεύτερα φωνητικά στο κομμάτι.

Το "Get Buck in Here" έγινε Χρυσό από την RIAA τον Απρίλιο του 2008. Είναι πιστωμένο να περιέχεται στο βιντεοπαιχνίδι "Midnight Club: Los Angeles".
BMW 507

Η BMW 507 ήταν ένα διθέσιο σπορ ανοιχτό αυτοκίνητο (καμπριολέ) που παρήχθη από τη γερμανική αυτοκινητοβιομηχανία BMW, μεταξύ του 1956 και του 1959. Το μοντέλο παρουσιάστηκε για πρώτη φορά το 1955 στη Διεθνή Έκθεση Αυτοκινήτου της Φρανκφούρτης και προοριζόταν κυρίως για την αγορά των ΗΠΑ. Λόγω του υψηλού κόστους παραγωγής, ωστόσο, και της συνεπακόλουθης εξαιρετικά υψηλής εμπορικής τιμής, οι πωλήσεις του ήταν ελάχιστες, γεγονός που οδήγησε την εταιρεία σε σοβαρές ζημιές και στη διακοπή της παραγωγής της 507, αφού είχαν κατασκευαστεί μόλις 252 αντίτυπα.
Ορλάντο Κολόν

Ο Ορλάντο Κολόν (γεννημένος στις 24 Μαρτίου 1982), είναι ένας Πορτορικανός επαγγελματίας παλαιστής. Αυτή την περίοδο έχει συμβόλαιο με την εταιρεία WWE, όπου εμφανίζεται με το ψευδώνυμο "Φερνάντο".
Ιζέκιελ Τζάκσον

Ο Ράικλον Στίβενς (γεν. 22 Απριλίου 1978) είναι επαγγελματίας παλαιστής και μποντιμπίλντερ, με καταγωγή από τη Γουιάνα. Είναι γνωστός για το χρόνο του στην εταιρία πάλης WWE, όπου ήταν γνωστός ως " Ιζέκιελ Τζάκσον".
Ντρου Μάκινταϊρ

Ο Άντριου "Ντρου" Γκάλογουεϊ ("Andrew McLean "Drew" Galloway IV", 6 Ιουνίου 1985) είναι Βρετανός παλαιστής. Είναι γνωστός για τον χρόνο του στην εταιρεία WWE, όπου είχε με το όνομα Ντρου Μάκινταϊρ. Το ψευδώνυμο του είναι 'Σκωτσέζος Ψυχοπαθής' και είναι ο WWE Champion
Χάρολντ Μακμίλαν

Ο Χάρολντ Μακμίλαν (ή Μακ Μίλαν) ("Harold Macmillan", 10 Φεβρουαρίου 1894 – 29 Δεκεμβρίου 1986) , πλήρες όνομα Μώρις Χάρολντ Μακμίλαν, 1ος Κόμης του Στόκτον, ήταν Άγγλος πολιτικός, συντηρητικός που διετέλεσε πρωθυπουργός της Αγγλίας (1957 – 1963), διαδεχόμενος τον Α. Ήντεν και που συνδέθηκε με γεγονότα της σύγχρονης ελληνικής ιστορίας.
Τάιτους Ο' Νιλ

Ο Θάντιους Μάικλ Μπουλάρντ (γεν. 29 Απριλίου 1977) είναι Αμερικάνος επαγγελματίας παλαιστής και πρώην παίχτης του Αμερικάνικου ποδοσφαίρου. Αυτή τη περίοδο αγωνίζεται στην εταιρία πάλης WWE και εμφανίζεται στα ρινγκ ως ο "Τάιτους Ο' Νιλ".
Αλτσίντε ντε Γκάσπερι

Ο Αλτσίντε ντε Γκάσπερι ("Alcide Amedeo Francesco De Gasperi", 3 Απριλίου 1881 - 19 Αυγούστου 1954) ήταν Ιταλός πολιτικός, ο οποίος διετέλεσε πρωθυπουργός οκτώ διαδοχικών κυβερνήσεων από το 1945 έως το 1953.
Στέλεχος του Ιταλικού Λαϊκού Κόμματος (ιταλ:"Partito Popolare Italiano") και εμπνευστής του συγγράμματος "Idee ricostruttive" (Ιδέες για την ανασυγκρότηση), που έμελλε να γίνει το μανιφέστο του Χριστιανοδημοκρατικού Κόμματος.

Mαζί με τους Κόνραντ Αντενάουερ, Γιόζεφ Μπεχ, Γιόχαν Βίλεμ Μπέγιεν, Ουίνστον Τσώρτσιλ, Βάλτερ Χάλσταϊν, Σίκο Μάνσχολτ, Ζαν Μονέ, Ρομπέρ Σουμάν, Πωλ-Ανρί Σπάακ, Αλτιέρο Σπινέλι, θεωρείται ιδρυτής της Ευρωπαϊκής Ένωσης .
Στρατιωτική οργάνωση

Στρατιωτική οργάνωση ή στρατιωτική ιεραρχία είναι η διοικητική διάρθρωση των ενόπλων δυνάμεων ενός κράτους, έτσι ώστε να διαθέτουν την απαιτούμενη στρατιωτική ικανότητα. Σε ορισμένες χώρες, παραστρατιωτικές δυνάμεις περιλαμβάνονται στις ένοπλες δυνάμεις ενός έθνους, αν και δεν θεωρούνται στρατός. Ένοπλες δυνάμεις που δεν αποτελούν μέρος στρατιωτικών ή παραστρατιωτικών οργανώσεων, όπως επαναστατικές ή αντάρτικες δυνάμεις, συχνά υιοθετούν παρόμοιες δομές οργάνωσης.

Η χρήση τυποποιημένων τάξεων σε μια ιεραρχική δομή τέθηκε σε ευρεία χρήση από το Ρωμαϊκό Στρατό. Στη σύγχρονη εποχή, ο εκτελεστικός έλεγχος, διαχείριση και διοίκηση των στρατιωτικών οργανισμών πραγματοποιείται συνήθως από την κυβέρνηση διαμέσου ενός κυβερνητικού τμήματος και μέσα στη δομή της δημόσιας διοίκησης, συχνά γνωστό ως Υπουργείο Άμυνας ή Υπουργείο Πολέμου. Αυτά με τη σειρά τους διαχειρίζονται τις Ένοπλες Δυνάμεις που οι ίδιες διοικούν τους σχηματισμούς και μονάδες πολεμικών επιχειρήσεων, πολεμικής υποστήριξης και υπηρεσιών.
Watagatapitusberry

Το "Watagatapitusberry" είναι ένα τραγούδι από τον Αμερικανό ράπερ Pitbull, που κυκλοφόρησε στις 9 Μαρτίου του 2010 ως το πρώτο επίσημο σινγκλ από το πέμπτο του στούντιο άλμπουμ, το "Armando" (2010). Διαθέτει φωνητικά από τους τραγουδιστές Sensato, El Cata, Black Point και Lil Jon. Συνδυάζει το hip hop και τη "Λατινική pop-στυλ θεατρικότητα".
Γκέντζο Γκουλάν

Ο Γκέντζο Γκουλάν ("Genco Gulan", γεννήθηκε το 1969 στην Τουρκία), είναι σύγχρονος
καλλιτέχνης και θεωρητικός. Ζει και εργάζεται στην Κωνσταντινούπολη. Εννοιολογικά διερευνά τη σχέση ανάμεσα στην κοινωνία και τον πολιτισμό μέσα από τη ζωγραφική, τη γλυπτική, τα νέα μέσα, την performance art και τις εγκαταστάσεις.
Άλαν Γουέις

Ο Άλαν Γουέις (αγγλικά: Alan John Bayard Wace, γεννήθηκε στις 13 Ιουλίου 1879 Κέιμπριτζ, Αγγλία, πέθανε 9 Νοεμβρίου 1957, στην Αθήνα, Ελλάδα) ήταν Άγγλος αρχαιολόγος.
Τζίντερ Μαχάλ

Ο Γιουβράτζ Ντεσί (γεν. 19 Ιουλίου 1986) είναι Καναδός επαγγελματίας παλαιστής. Είναι γνωστός για τον χρόνο του στο WWE, όπου εμφανιζόταν ως «Τζίντερ Μαχάλ».
Σπηλιά του Κύκλωπα

Η Σπηλιά του Κύκλωπα, κατά την τοπική παράδοση αποτελούσε το λατρευτικό κέντρο των Ελληνικών Θεοτήτων της Θράκης. Σήμερα έχει αποκαλυφθεί ο νεολιθικός οικισμός που είναι από τους σημαντικότερους της Βαλκανικής.
Είναι το κατά την τοπική λαϊκή παράδοση γνωστό σπήλαιο του κύκλωπα Πολύφημου που ο Οδυσσέας τον τύφλωσε με ένα παλούκι, αφού πρώτα τον μέθυσε. Το σπήλαιο βρίσκεται στην παραλία της Μάκρης με ίχνη χρήσης από τη Νεολιθική Περίοδο χρονολογίας περ. 4.500 π.Χ., εντός του βράχου. Ο χώρος του αποτελείται από τρεις θαλάμους με λαξευμένες κόγχες και σκαλοπάτια. Επίσης το εσωτερικό του περιλαμβάνει πήλινες κατασκευές, αγαλματίδια και ειδώλια ζώων. 
Στο σπήλαιο το οποίο έχει δύο χώρους, διακρίνονται σκαλοπάτια, δεξαμενές και παρατηρητήριο.
Τζόι Στάιλς

Ο Τζόσεφ Καρμίν Μπόνσιγκνορ ("Joseph Carmine Bonsignore", 14 Ιουλίου 1971), περισσότερο γνωστός ως Τζόι Στάιλς, είναι Αμερικανός σχολιαστής αγώνων επαγγελματικής πάλης, δημοσιογράφος του κατς και διαφημιστής του συγκεκριμένου είδους πάλης. Αυτή την περίοδο είναι υποδιευθυντής των μίντια στο WWE.
Άννα Μπιθικώτση

Η Άννα Μπιθικώτση είναι Ελληνίδα ποιήτρια, συγγραφέας, στιχουργός, παραγωγός και χρονογράφος.

Πατέρας της Άννας Μπιθικώτση ήταν ο Γρηγόρης Μπιθικώτσης και μητέρα της η πρώτη του γυναίκα, η Θεόκλεια. Η Άννα Μπιθικώτση γεννήθηκε στο Περιστέρι Αττικής.

Aποφοίτησε με άριστα από τις Σχολές Καλογραιών, Καλών Τεχνών και «Βελουδάκη». Συγκεκριμένα υπήρξε απόφοιτος της Σχολής Ορθοδόξων Καλογραιών «Θεομήτωρ», της Σχολής Καλών Τεχνών και της Σχολής μοντελίστ «Βελουδάκη».

Σύζυγος της είναι ο συνθέτης και τραγουδοποιός Κώστας Νικολόπουλος και έχει δυο κόρες.

Η Άννα Μπιθικώτση ευαισθητοποιημένη στο χώρο των ανθρώπων με ειδικές ανάγκες έχει συμβάλλει στην ανάπτυξη της πολιτιστικής τους παιδείας με πολλές παραστάσεις. Ασχολήθηκε με τα κοινά, με αφορμή τις δραστηριότητές της, αναφερόμενη στο Φάρο Τυφλών Ελλάδας, στον Πανελλήνιο Σύνδεσμο Τυφλών Ελλάδας, στο Β΄ Θεραπευτήριο Χρονίως Πασχόντων Σκαραμαγκά, στο Ίδρυμα Χανσενικών Αγίας Βαρβάρας, στο Αντικαρκινικό «Μεταξά», στο Θριάσιο Νοσοκομείο, στις κλειστές Γυναικείες Φυλακές Κορυδαλλού και αλλού.

Σε συνέχεια της δράσης της αυτής και της ενασχόλησης με τα κοινά, υπήρξε υποψήφια δημοτική σύμβουλος στο 7ο Δημοτικό Διαμέρισμα του Δήμου Αθηναίων, στον συνδυασμό «Αθήνα, Πόλη της Ζωής μας» το 2010, επικεφαλής του οποίου ήταν ο Νικήτας Κακλαμάνης, ενώ πολιτεύθηκε με τη Νέα Δημοκρατία ως υποψήφια βουλευτής στις Ελληνικές βουλευτικές εκλογές 2007 και τις Ελληνικές βουλευτικές εκλογές 2009.
Παλαιοχώρι Καρδίτσας

Το Παλαιοχώρι Καρδίτσας είναι οικισμός του νομού Καρδίτσας και βρίσκεται 17 χιλιόμετρα από την Καρδίτσα. Σύμφωνα με την απογραφή του 2011 είχε 360 μόνιμους κάτοικους. Δραστηριότητες των κατοίκων είναι η γεωργία και η κτηνοτροφία και ένας σημαντικός αριθμός αυτών εργάζεται στην Καρδίτσα.

Διοικητικά, η τοπική κοινότητα του Παλαιοχωρίου ανήκει στην Δημοτική Ενότητα Παμίσου του Δήμου Μουζακίου.
Τζάστιν Χάμπερ

O Τζάστιν Χάμπερ είναι Μαλτέζος ποδοσφαιριστής που αγωνίζεται στη θέση του Τερματοφύλακα.
Τζόναθαν Καρουάνα

O Τζόναθαν Καρουάνα είναι Μαλτέζος ποδοσφαιριστής που αγωνίζεται στη θέση του Κεντρικού αμυντικού.
Αντρέι Άγκιους

O Αντρέι Άγκιους είναι Μαλτέζος ποδοσφαιριστής που αγωνίζεται στη θέση του κεντρικού αμυντικού.
Βιττόριο Αλφιέρι

Ο κόμης Βιττόριο Αλφιέρι ("Vittorio Amedeo Alfieri", 16 Ιανουαρίου 1749 - 8 Οκτωβρίου 1803) ήταν Ιταλός δραματουργός και ποιητής.
Rotting Christ

Οι Rotting Christ είναι ελληνικό black metal μουσικό συγκρότημα, το οποίο ιδρύθηκε το 1987, στην Αθήνα. Πρόκειται για μία από τις πρώτες black metal μπάντες στην Ελλάδα, ίσως σημαντικότερο black metal συγκρότημα της Νότιας Ευρώπης καθώς και από τις κορυφαίες μπάντες στην ευρωπαϊκή underground metal σκηνή. Είναι επίσης υπεύθυνοι για τη δημιουργία του ελληνικού ήχου στο black metal που επικρατούσε στις αρχές της δεκαετίας του 1990.

Έχουν δώσει περισσότερα από 1500 lives εκτός συνόρων σε χώρες όπως: η Γερμανία, η Αγγλία, η Γαλλία, η Μολδαβία, η Ρουμανία, η Βουλγαρία, η Τουρκία, η Ρωσία, οι Ηνωμένες Πολιτείες της Αμερικής, το Μεξικό, η Ινδία, το Περού, η Κολομβία, η Βραζιλία,Ταϊλάνδη, η Σρι Λάνκα κ.ά.
Τρεντ Μπαρέτα

Ο Γκρέγκορι Μαράσκουλο (γεν. 30 Μαρτίου 1987) είναι Αμερικάνος επαγγελματίας παλαιστής. Εργάζεται στην εταιρεία WWE και στα ρινγκ που εμφανίζεται είναι γνωστός ως "Τρεντ Μπαρέτα".
Αλβέρτος ο Μέγας

O Αλβέρτος ο Μέγας ("Albertus Magnus", περίπου 1200 - 15 Νοεμβρίου 1280), ο επικαλούμενος Doctor Universalis (διδάσκαλος πασών των επιστημών), ήταν θεολόγος και φιλόσοφος, άγιος της Ρωμαιοκαθολικής εκκλησίας.

Γεννήθηκε στο Λάουινγκεν της Γερμανίας, σπούδασε στην Πάντοβα και στο Παρίσι, έγινε Δομινικανός μοναχός και το 1260 επίσκοπος του Ρέγκενσμπουρκ.

Δίδασκε ότι τα χριστιανικά δόγματα (Αγία Τριάδα, ενσάρκωση, Ανάσταση) πρέπει να πιστεύονται απλώς χωρίς να επιχειρείται η εξήγησή τους με την λογική και ότι όταν υπήρχε διάσταση απόψεων έπρεπε να προτιμάται ο Ιερός Αυγουστίνος από τους αρχαίους φιλοσόφους.
Σχολίασε όσα έργα του Αριστοτέλη του ήταν προσιτά σε λατινικές μεταφράσεις και τον θεωρούσε ως «ευρισκόμενον μεταξύ των Επικουρείων αφενός και των Πυθαγορείων και Σωκρατικών αφετέρου». Από τη διδασκαλία του Αριστοτέλη απέρριπτε την περί αιωνιότητος του κόσμου διδασκαλία του και τον περί ψυχής ορισμό του. Ασχολήθηκε επίσης με τη βοτανική και τη ζωολογία. Το κύριο θεολογικό του έργο περιέχεται στη "Summa Theologiae".
Έλεν Μπέρστιν

Η Έλεν Μπέρστιν (Ellen Burstyn, 7 Δεκεμβρίου 1932) είναι Αμερικανίδα ηθοποιός.
Αππιάνο σούλλα Στράντα ντελ Βίνο

Το Αππιάνο σούλλα Στράντα ντελ Βίνο (ιταλικά: "Appiano sulla Strada del Vino", γερμανικά: "Eppan an der Weinstraße ") είναι ιταλική πόλη 14.226 κατοίκων στην Αυτόνομη επαρχία του Μπολτσάνο στο Νότιο Τιρόλο. Η πόλη χαρακτηρίζεται ως "η γη των κάστρων, των λιμνών και του κρασιού". 

Απέχει ελάχιστα χιλιόμετρα από την πόλη του Μπολτσάνο και συνορεύει στα νότια με το Καλντάρο, βόρεια με το Αντριάνο και ανατολικά με την επαρχία του Τρέντο.

Το 87,16% του πληθυσμού μιλά Γερμανικά, το 12,47% Ιταλικά και το 0,37% Λαδινικά.